ଭୁବନେଶ୍ୱର,ନଭେମ୍ବର ୨୫(ଲୋକାଲ ୱାୟାର): ନୟାଗଡ଼ ଜିଲ୍ଲା ଯଦୁପୁରର ଅଶୋକ ସାହୁ ଏବଂ ସୌଦାମିନୀଙ୍କ ଝିଅ ପରୀକୁ ଅପହରଣ ଓ ହତ୍ୟା କରାଯାଇଛି ଏବଂ ଏହି ମାମଲାର ତଦନ୍ତ କ୍ରାଇମବ୍ରାଞ୍ଚ କରିବ ବୋଲି ବୁଧବାର ବିଧାନସଭାରେ ଗୃହ ରାଷ୍ଟ୍ରମନ୍ତ୍ରୀ ଦିବ୍ୟଶଙ୍କର ମିଶ୍ର ନିଜ ବିବୃତିରେ କହିଛନ୍ତି ।
ସେ କହିଛନ୍ତି, ଯଦୁପୁର ଗ୍ରାମରେ ଗତ ଜୁଲାଇ ୨୩ ତାରିଖ ଅପରାହ୍ଣରେ ଅଖାବସ୍ତାରେ ବନ୍ଧା ହୋଇଥିବା ଜଣେ ଝିଅର ମୃତଦେହ ମିଳିଥିଲା । ପୁଲିସ ଓ ସାଇଣ୍ଟିଫିକ୍ ଟିମ୍ ତୁରନ୍ତ ତାହାର ତଦନ୍ତ କରିଥିଲେ ।
କଟକ ଏସସିବିରେ ମୃତଦେହ ବ୍ୟବଚ୍ଛେଦ କରାଯାଇଥିଲେ ମଧ୍ୟ ମୃତ୍ୟୁର କାରଣ ଜଣାପଡ଼ିନଥିଲା । ତେବେ ପ୍ରାୟ ୭ ଦିନ ତଳେ ମୃତ୍ୟୁ ହୋଇଥିବା କୁହାଯାଇଥିଲା ।
ଡିଏନଏ ପରୀକ୍ଷାରୁ ଝିଅଟି ଅଶୋକଙ୍କ ଝିଅ ପରୀ ବୋଲି ଚିହ୍ନଟ ହୋଇଥିଲା । ଏହି ମାମଲାର ତଦନ୍ତରେ ୪ ଜଣଙ୍କ ପଲିଗ୍ରାଫ୍ ପରୀକ୍ଷା ସହ ସନ୍ଦିଗ୍ଧଙ୍କ କଲ୍ ରେକର୍ଡ ଯାଞ୍ଚ କରାଯାଇଛି ।
ସନ୍ଦିଗ୍ଧଙ୍କ ବ୍ୟାଙ୍କ ଆକାଉଣ୍ଟ ମଧ୍ୟ ଯାଞ୍ଚ ହୋଇଛି ଏବଂ ୩୪ ଜଣଙ୍କୁ ପଚରାଉଚରା କରାଯାଇଛି । ଏହି ମାମଲାର ତଦନ୍ତ ଏବେ କ୍ରାଇମବ୍ରାଞ୍ଚ କରିବ ବୋଲି ସେ କହିଥିଲେ ।
ନୟାଗଡ଼, ନଭେମ୍ବର ୨୪(ଲୋକାଲ ୱାୟାର): ନୟାଗଡ଼ ଜିଲ୍ଲା ଶରଣକୁଳରେ ମଙ୍ଗଳବାର ଅପରାହ୍ଣରେ ରାସ୍ତା ପାର୍ଶ୍ୱରେ ବିରି ପିଟୁଥିବା ଲୋକମାନଙ୍କ ଉପରେ ଏକ ଦ୍ରୁତଗାମୀ ଡମ୍ଫର ଚଢ଼ିଯିବାରୁ ୬ ଜଣଙ୍କର ଶୋଚନୀୟ ମୃତ୍ୟୁ ହୋଇଥିବା ସ୍ଥାନୀୟ ପୁଲିସ କହିଛି ।
ଦ୍ରୁତି ଗତିରେ ଦୁଇଟି ଡମ୍ଫର ଆସୁଥିବା ବେଳେ ପ୍ରଥମ ଡମ୍ଫରଟି ଶରଣକୁଳ ବଜାରଠାରୁ କିଛି ଦୂରରେ ଦୁଇ ଜଣ ମହିଳାଙ୍କୁ ଧକ୍କା ଦେଇଥିଲା ଏବଂ କିଛି ବାଟ ଯିବା ପରେ ଆଉ ୪ ଜଣଙ୍କୁ ଧକ୍କା ଦେଇଥିଲା ।
ଉତ୍ତ୍ୟକ୍ତ ଲୋକେ ଡମ୍ଫରର କାଚ ଭଶଙ୍ଗି ଦେବା ସହ ମୃତକଙ୍କ ପରିବାର ପିଛା ୧୦ ଲକ୍ଷ ଟଙ୍କା ଲେଖାଏଁ କ୍ଷତିପୂରଣ ଦାବିରେ ରାସ୍ତାରୋକ କରିଛନ୍ତି ।
ନୟାଗଡ଼, ନଭେମ୍ବର ୨୪(ଲୋକାଲ ୱାୟାର): ନୟାଗଡ଼ ଜିଲ୍ଲାର ଶରଣକୁଳଠାରେ ଏକ ଦ୍ରୁତଗାମୀ ଡମ୍ଫର ଧକ୍କାରେ ମଙ୍ଗଳବାର ଅପରାହ୍ଣଷର ୫ ଜଣଙ୍କର ମୃତୁ୍ୟ ହୋଇଥିବା ବେଳେ ୨ ଜଣ ଆହତ ହୋଇଥିବା ସ୍ଥାନୀୟ ଲୋକେ କହିଛନ୍ତି ।
ଶରଣକୁଳ ଚୁଡ଼ାମିଲ ନିକଟ ତଥା ବଜାର ଠାରୁ ଅନତି ଦୂରରେ ଲୋକମାନେ ରାସ୍ତା ପାର୍ଶ୍ୱରେ ଚାଲି ଚାଲି ଯାଉଥିବା ବେଳେ ଏକ ଦ୍ରୁତଗାମୀ ଡମ୍ଫର ଧକ୍କା ଦେଇଥିଲା ।
ମୃତକଙ୍କ ମଧ୍ୟରେ ୨ ଜଣ ମହିଳା ଓ ୩ ଜଣ ପୁରୁଷ ଅଛନ୍ତି । ଅନ୍ୟ ୨ ଜଣଙ୍କୁ ଆହତ ଅବସ୍ଥାରେ ଡାକ୍ତରଖାନା ନିଆଯାଇଛି । ପୁଲିସ ଡମ୍ଫରକୁ ଜବତ କରିଥିବା ବେଳେ ଡ୍ରାଇଭରକୁ ଅଟକ ରଖିଛି ।
ଭୁବନେଶ୍ୱର, ନଭେମ୍ବର ୧୬(ଲୋକାଲ ୱାୟାର): ରାଜଧାନୀର ଖଣ୍ଡଗିରି ଅଞ୍ଚଳରେ ପୁଲିସ ଜଣେ ଯୁବକକୁ ଗିରଫ କରିବା ସହ ତା'ଠାରୁ ୨୫ ଲକ୍ଷ ଟଙ୍କାର ବ୍ରାଉନସୁଗର ଓ ଏକ ଦେଶୀ ପିସ୍ତଲ ଜବତ କରିଥିବା ପୁଲିସ ସୋମବାର କହିଛି ।
ଗିରଫ ଯୁବକର ନାମ ମୁନା ସେଠୀ ଓ ସେ ନୟାଗଡ଼ ଜିଲ୍ଲା ଦଶପଲ୍ଲା ଅଞ୍ଚଳର ବାସିନ୍ଦା । ମୁନା ବ୍ରାଉନସୁଗର କାରବାର କରୁଥିବା ସୂଚନା ପାଇ ପୁଲିସ ବହୁ ଦିନ ହେଲା ତା' ଉପେରେ ନଜର ରଖିଥିଲା ।
ଆଜି ତାା' ଘର ଉପରେ ଚଢ଼ାଉ କରି ଖଣ୍ଡଗିରି ପୁଲିସ ୨୫୪ ଗ୍ରାମର ବ୍ରାଉନ ସୁଗର ଜବତ କରିଥିଲା । ଜବତ ବ୍ରାଉନସୁଗରର ମୂଲ୍ୟ ୨୫ ଲକ୍ଷ ଟଙ୍କା ହେବ । ତା' ନିକଟରୁ ଏକ କାର୍ ଓ ବାଇକ ମଧ୍ୟ ଜବତ କରାଯାଇଛି ।
ଉଲ୍ଲେଖଯୋଗ୍ୟ, ଗତ ମାସ ୩୧ ତାରିଖରେ କ୍ରାଇମବ୍ରାଞ୍ଚ ଏସଟିଏଫ ଖଣ୍ଡଗିରି ଥାନା ଅନ୍ତର୍ଗତ ବରମୁଣ୍ଡା ବସଷ୍ଟାଣ୍ଡରୁ ବାଲେଶ୍ୱର ଜିଲ୍ଲାର ଜଳେଶ୍ୱରରୁ ଆସିଥିବା ସେକ୍ ହସିମ ବକ୍ସଠାରୁ ପ୍ରାୟ ୧ କୋଟି ଟଙ୍କା (୧ କିଲୋ ୧୭୦ ଗ୍ରାମ)ର ବ୍ରାଉନସୁଗର ଜବତ କରିଥିଲା ।
ନୟାଗଡ଼,ଅକ୍ଟୋବର ୨୦(ଲୋକାଲ ୱାୟାର): ନୟାଗଡ଼ରେ ଜଣେ ଯୁବକ ମଙ୍ଗଳବାର ଜାଲ୍ ନୋଟ୍ ଦେଇ ସୋ-ରୁମରୁ ବାଇକ୍ କିଣିବାକୁ ଉଦ୍ୟମ କରୁଥିବା ବେଳେ ଗିରଫ ହୋଇଥିବା ସ୍ଥାନୀୟ ପୁଲିସ କହିଛି ।
ନୟାଗଡ଼ ଜିଲ୍ଲା ଖଣ୍ଡପଡ଼ା ଥାନା ଅନ୍ତର୍ଗତ ଶରଧାପୁର ଗ୍ରାମର ଦିବ୍ୟ ହୋତା(୪୨) ୧ ଲକ୍ଷ ୨୫ ହଜାର ଟଙ୍କା ଦେଇ ସୋ-ରୁମରୁ ଏକ ବାଇକ୍ କିଣୁଥିଲେ ।
ଏହାପରେ ନୟାଗଡ଼ ସହରରେ ସେ ରହୁଥିବା ଭଡ଼ା ଘରୁ ଏକ କମ୍ପ୍ୟୁଟର, ପି୍ରଣ୍ଟର ଓ ଅନ୍ୟାନ୍ୟ ସରଞ୍ଜାମ ଜବତ କରାଯାଇଥିବା କହିଛନ୍ତି ସ୍ଥାନୀୟ ଥାନାଧିକାରୀ ଜୟଦୀପ ମହାନ୍ତି ।
ନୟାଗଡ଼, ଅକ୍ଟୋବର ୧୪ (ଲୋକାଲ ୱାୟାର) : ନୟାଗଡ଼ ଜିଲ୍ଲା ଦଶପଲ୍ଲା ଡିହଗାଁରେ ବୁଧବାର ସକାଳେ ବଜ୍ରପାତରେ ୨ ଜଣଙ୍କ ମୃତ୍ୟୁ ଘଟିଥିବା ସ୍ଥାନୀୟ ଲୋକେ କହିଛନ୍ତି ।
ନୟାଗଡ଼, ସେପ୍ଟେମ୍ବର ୨୭(ଲୋକାଲ ୱାୟାର): ନୟାଗଡ଼ ଜିଲ୍ଲାର ରଣପୁର ଥାନାଞ୍ଚଳରେ ସମ୍ପତ୍ତି ଲୋଭରେ ଜଣେ ଯୁବକ ସମ୍ପର୍କୀୟ ନାବାଳକକୁ ହତ୍ୟା କରିଥିବା ନେଇ ଅଭିଯୋଗ ହୋଇଥିବା ସ୍ଥାନୀୟ ପୁଲିସ ରବିବାର କହିଛି ।
ଶନିବାର ବିଳମ୍ବିତ ରାତିରେ ରଣପୁର ଥାନା ଅନ୍ତର୍ଗତ ମହତପଲ୍ଲା ଗ୍ରାମର ଜୟନ୍ତୀ ବେହେରାଙ୍କ ୧୪ ବର୍ଷର ପୁତ୍ର ସୁମନ୍ତ ବେହେରାଙ୍କୁ ହତ୍ୟା କରାଯାଇଥିବା ଅଭିଯୋଗ ହୋଇଛି ।
ଏହି ସହାୟତା ଅର୍ଥ ପାଇଁ ସମ୍ପର୍କୀୟ ସୋମନାଥ ବେହେରା ସୁମନ୍ତଙ୍କୁ ହତ୍ୟା କରିଥିବା ଅଭିଯୋଗ ହୋଇଛି । ସୁମନ୍ତ ନବମ ଶ୍ରେଣୀରେ ପଢ଼ୁଥିଲେ ।
ମୃତ ଦେହକୁ ଜବତ କରି ବ୍ୟବଚ୍ଛେଦ ପାଇଁ ପଠାଯିବା ପରେ ଅଭିଯୁକ୍ତକୁ ଅଟକ ରଖି ହତ୍ୟା ଅଭିଯୋଗର ତଦନ୍ତ ଚାଲିଥିବା କହିଛନ୍ତି ରଣପୁର ଥାନାଧିକାରୀ ଜ୍ୟୋତିରଞ୍ଜନ ପଣ୍ଡା ।
ନୟାଗଡ଼, ସେପ୍ଟେମ୍ବର ୧୫(ଲୋକାଲ ୱାୟାର): ନୟାଗଡ଼ ଜିଲ୍ଲାର ଦଶପଲ୍ଲାଠାରେ ଏକ ମଙ୍ଗଳବାର ଏକ ଦୁର୍ଘଟଣା ପରେ ବାଇକ ସହ ବାଇକ ଆରୋହୀ ଜଳି ଯାଇଥିବା ସ୍ଥାନୀୟ ପୁଲିସ କହିଛି ।
ଦଶପଲ୍ଲା ଥାନା ଅନ୍ତର୍ଗତ ଜାତୀୟ ରାଜପଥ ନଂ-୫୭ର ରଙ୍ଗମାଟିଆଠାରେ ଏକ ଆମ୍ବୁଲାନ୍ସ ସହ ବିପରୀତ ଦିଗରୁ ଆସୁଥିବା ଏକ ବାଇକର ମୁହାଁମୁହିଁ ଧକ୍କା ହୋଇଥିଲା ।
ସ୍ଥାନୀୟ ଅଗ୍ନିଶମ କର୍ମଚାରୀ ପହଞ୍ଚି ନିଆଁ ଲିଭାଇବା ପରେ ପୁଲିସ ମୃତଦେହକୁ ନିକଟସ୍ଥ ଡାକ୍ତରଖାନାକୁ ବ୍ୟବଚ୍ଛେଦ ପାଇଁ ପଠାଇଛି । ମୃତ ଯୁବକଙ୍କ ପରିଚୟ ମିଳିପାରିନଥିବା ପୁଲିସ କହିଛି ।
ନୟାଗଡ଼, ସେପ୍ଟେମ୍ବର ୯ (ଲୋକାଲ ୱାୟାର) : ନୟାଗଡ଼ ଜିଲ୍ଲା ଇଟାମାଟି ଥାନା ବାଉଁଶିଆପଡ଼ା ମାଳିସାହି ଗାଁରେ ମଙ୍ଗଳବାର ରାତି ପ୍ରାୟ ୩ଟାରେ ଜମିବାଡି ବିବାଦ ନେଇ ଜଣେ ବ୍ୟକ୍ତିଙ୍କୁ ଅତି ବିଭତ୍ସ ଭାବେ ହତ୍ୟା କରାଯାଇଥିବା ନେଇ ଅଭିଯୋଗ ହୋଇଛି ବୋଲି ବୁଧବାର ସ୍ଥାନୀୟ ପୁଲିସ କହିଛି ।
ମୃତକ ଜଣକ ହେଲେ କ୍ଷେତ୍ରବାସୀ ମହାପାତ୍ର । ଗାଁ ଦାଣ୍ଡରେ କ୍ଷେତ୍ରବାସୀଙ୍କୁ ଗୋଡାଇ ଗୋଡାଇ ହାଣି ଦିଆଯାଇଛି ବୋଲି ଅଭିଯୋଗରେ କୁହାଯାଇଛି ।
ହତ୍ୟା ଅଭିଯୋଗରେ ପୁଲିସ ୨ ଜଣକୁ ଅଟକ ରଖି ପଚରାଉଚରା କରୁଛି । ଘଟଣାସ୍ଥଳରେ ସାଇଣ୍ଟିଫିକ୍ ଟିମ୍ ମଧ୍ୟ ପହଞ୍ଚି ତଦନ୍ତ ଆରମ୍ଭ କରିଛି ।
ସୂଚନା ଅନୁସାରେ, ଗତକାଲି ରାତିରେ ଗାଁର କିଛି ଲୋକଙ୍କ ସହିତ କ୍ଷେତ୍ରବାସୀଙ୍କର ଜମିବାଡି ବିବାଦକୁ ନେଇ ଝଗଡା ହୋଇଥିଲା । ଏନେଇ ସେ ଥାନା ଅଭିଯୋଗ କରିଥିଲେ ।
ନୟାଗଡ, ସେପ୍ଟେମ୍ବର ୭ ( ଲୋକାଲ ୱାୟାର) : କରୋନା ପରିସ୍ଥିତିକୁ ମୁକାବିଲା କରିବା ଲାଗି ସରକାର ଜାରି କରିଥିବା ଲକ୍ଡାଉନ୍ ଓ ସଟ୍ଡାଉନ୍ କଟକଣା ଭିତରେ ବହୁ ଲୋକ ନିଜ ଜୀବିକା ହରାଇଥିବା ବେଳେ ନୟାଗଡ ଜିଲ୍ଲାରେ ଜଣେ ମହିଳା ଅନାହାରରେ ଗତ ଜୁନ ୨୪ରେ ପ୍ରାଣ ହରାଇଥିବା ତାଙ୍କ ପଡୋଶୀ ମାନେ କହିଥିବା ବେଳେ ସ୍ଥାନୀୟ ପ୍ରଶାସନ ଏହାକୁ ଖଣ୍ଡନ କରିରିଛନ୍ତି।
ଏହି ମହିଳା ଜଣକ ହେଲେ ନୂଆଗାଁ ବ୍ଲକ ଜାକେଡା ପଞ୍ଚାୟତର କଳିଆମ୍ବା ଗାଁର ଦୁଃଖି ଜାନୀ । ମୃତ୍ୟୁ ବେଳକୁ ତାଙ୍କ ବୟସ ଥିଲା ୪୬ ବର୍ଷ ।
ସେ କୌଣସି ରୋଗରେ ପୀଡିତ ନଥିଲେ । ପ୍ରଶାସନ ଏହାକୁ ସ୍ବାଭାବିକ ଅଥବା ରୋଗ ଜନିତ ମୃତ୍ୟୁ ଭାବେ ଦେଖାଉଥିବା ବେଳେ ଦୁଃଖୀ ଜାନୀଙ୍କ ଅତୀତ ଦର୍ଶାଉଛି ତାଙ୍କ ସଂଘର୍ଷ ମୟ ଜୀବନର କଥା ।
ସେଠାରେ କେବଳ ପେଟକୁ ଗଣ୍ଡେ ଖାଇବାକୁ ମିଳୁଥିଲା ଓ ଖଟଣି ଅଧିକ ଥିଲା । ଯାହା ହେଉ ସେଠାରେ ୭ ବର୍ଷ ରହି ଗାଁକୁ ଫେରିଲା ବେଳକୁ ତାଙ୍କର କେହି ନ ଥିଲେ।
ଦୁଃଖୀଙ୍କ ପାଖରେ କେବଳ ମୋଟ ୭ଟି ଜିନିଷ ହିଁ ତାଙ୍କର ସମ୍ବଳ ଥିଲା । ଏଥିରେ ଥିଲା ଖାଇବା ପାଇଁ ଦୁଇଟି ବାସନ, କୁଲା, ପ୍ଲାଷ୍ଟିକ୍ ବାଲଟି ଓ ଅନ୍ୟାନ୍ୟ ବାଉଁଶ ତିଆରି ସାମଗ୍ରୀ ।
ଗରିବଙ୍କ ପାଇଁ ସରକାରଙ୍କ ଥିବା ମାଳ ମାଳ ଯୋଜନା ଦୁଃଖୀ ଜାନିଙ୍କ ପାଖରେ ପହଞ୍ଚିବା ସାତ ସପନ ଥିଲା । ତାଙ୍କ ଘରେ ନ ଥିଲା ଚାଉଳ, ନା ପରିବା ନା ଅନ୍ୟ କିଛି ଖାଦ୍ୟଦ୍ରବ୍ୟ ।
ତାଙ୍କ ମୃତ୍ୟୁ ପରେ ସାହି ଲୋକ ଖୋଜିବା ବେଳେ ଗୋଟିଏ ପଲିଥିନରୁ ପାଇଥିଲେ ଆଧାରକାର୍ଡର ସ୍ଲିପ୍, ଭୋଟର କାର୍ଡ, ଅନ୍ନପୂର୍ଣ୍ଣା କାର୍ଡ, ଜମି ପଟ୍ଟା । ତାଙ୍କ ହାଣ୍ଡିଶାଳର ଚିତ୍ରରୁ ଜଣାପଡୁଥିଲା ଅନେକ ଦିନ ହେଲାଣି ଚୁଲି ଜଳିନି ।
ରାଜ୍ୟରେ କୌଣସି ସରକାରୀ କାମ ହେବା ପାଇଁ ଖୋଜାଲୋଡା ଦରକାର ପଡେ । କିନ୍ତୁ ଏକୁଟିଆ ମହିଳାଙ୍କ ପାଇଁ ଏସବୁ କାମ କିଏ ବା କରିବ ।
ତେବେ ୨୦୧୮ରେ ତାଙ୍କୁ ପ୍ରଧାନମନ୍ତ୍ରୀ ଆବାସ ଯୋଜନା ଅଧିନରେ ଘରଟିଏ ମିଳିଥିଲା ବୋଲି କହିଛନ୍ତି ସ୍ଥାନୀୟ ସରପଞ୍ଚ ତ୍ରିଲୋଚନ ସାହୁ । କିନ୍ତୁ ତାହା ସଂପୂର୍ଣ୍ଣ ହୋଇନଥିଲା ।
୨୦୧୬ରେ ତାଙ୍କୁ ଅନ୍ନପୂର୍ଣ୍ଣା କାର୍ଡ ମଧ୍ୟ ମିଳିଥିଲା । ଯେଉଁଥିରେ ତାଙ୍କୁ ୧୦ କିଲୋଗ୍ରାମ ଚାଉଳ ମିଳିବା କଥା । ତାଙ୍କୁ ଶେଷଥର ପାଇଁ ନଭେମ୍ବର ୨୦୧୮ରେ ହିଁ ଚାଉଳ ମିଳିଥିଲା ଏହା ମିଳିଥିବା ତାଙ୍କ କାଗଜପତ୍ରରୁ ଜଣା ପଡେ ।
ତାପରଠାରୁ ଆଉ ଚାଉଳ ମିଳିନାହିଁ ବୋଲି କାର୍ଡରୁ ଜଣାପଡିଛି । ବାରମ୍ବାର ଦୌଡିଦୌଡି ମଧ୍ୟ ତାଙ୍କୁ ଅନ୍ତୋଦୟ ଅନ୍ନ ଯୋଜନା କାର୍ଡ ମିଳିପାରିନଥିଲା ।
ଜିଲ୍ଲାପାଳଙ୍କ ନିକଟରେ ଅଭିଯୋଗ କରିବା ପରେ ଫେବୃୟାରୀ ୨୪ରେ ତାଙ୍କୁ ଖାଦ୍ୟ ସୁରକ୍ଷା ଯୋଜନା ଅଧିନରେ କାର୍ଡ ମିଳିଥିଲା । କିନ୍ତୁ ସେଥିରେ ତାଙ୍କୁ କୌଣସି ଚାଉଳ ମିଳିନଥିଲା ।
କିନ୍ତୁ ଏହି କାର୍ଡକୁ ମଧ୍ୟ ବାତିଲ କରିଦିଆଯାଇଥିଲା ବୋଲି ପଡୋଶୀ ଶୀଶିଳା କହିଛନ୍ତି । ତେଣୁ ଦୁଃଖୀଙ୍କ ଦୁଃଖ ଆହୁରି ବଢିଯାଇଥିଲା ।
ସେ ଜଙ୍ଗଲରୁ କାଠ, ଫଳ ଆଦି ଆଣି ଅନ୍ୟମାନଙ୍କୁ ବିକି କିଛି ପଇସା ପାଏ ଓ ସେଥିରେ ଚଳେ । ମଝିରେ ମଝିରେ ସାହିଲୋକଙ୍କ ଘରେ ଖାଇଦିଏ ।
ଗାଁର ଆଶାକର୍ମୀ ଶାନ୍ତିଲତା ମଲ୍ଲିକଙ୍କ କହିଛନ୍ତି ଯେ, ଦୁଃଖୀ ଅତି ପତଳା ଓ ଦୁର୍ବଳ ଥିଲେ ମଧ୍ୟ ତାଙ୍କ ଦେହରେ କୌଣସି ରୋଗ ନଥିଲା ।
ଅଙ୍ଗନବାଡି କର୍ମୀ ବାସନ୍ତି ବେହରା କୁହନ୍ତି, ଲକଡାଉନର ପ୍ରଥମ ପର୍ଯ୍ୟାୟରେ ଅଳ୍ପ ଦିନ ପାଇଁ ଦୁଃଖୀଙ୍କୁ ରନ୍ଧା ଖାଦ୍ୟ ଦିଆଯାଉଥିଲା । କିନ୍ତୁ ପଡୋଶୀମାନେ ଏହାକୁ ଅସ୍ୱୀକାର କରିଛନ୍ତି ।
କିନ୍ତୁ ଭୋକରେ କେହି ମଲେ, ସେଥିପାଇଁ ଦାୟୀ କିଏ, କାହିଁକି ଏଭଳି ଘଟିଲା ତାହାର ତଦନ୍ତ ହେବା ଉଚିତ ବୋଲି ଜଣେ ସାମାଜିକ କର୍ମୀ କହିଛନ୍ତି ।
ଦୁଃଖୀଙ୍କ ମୃତ୍ୟୁ ଘଟଣାରେ ମଧ୍ୟ ସେୟା ଘଟିଛି । ବ୍ଲକସ୍ତରୀୟ ଅଫିସରମାନେ ସବୁ କାଗଜପତ୍ର ପ୍ରସ୍ତୁତ କରି ନିଜକୁ ଦୋଷହୀନ ବୋଲି ସଫେଇ ଦେଇସାରିଥିବା ସେ ଅଭିଯୋଗ କରିଛନ୍ତି ।
ଏହି ଘଟଣାର ତଦନ୍ତ କରାଯାଇନାହିଁ । କୋଭିଡ୍ ସମୟରେ ଜଣେ ଏକୁଟିଆ ମହିଳାଙ୍କ ଭୋକପାଉସରେ ପ୍ରାଣ ଛାଡିଯାଉଛି, ତାହାର ଅନୁସନ୍ଧାନ କରିବା ବଦଳରେ ଏହାକୁ ଏକ ସ୍ୱାଭାବିକ ମୃତ୍ୟୁ ବା ରୋଗଜନିତ ମୃତ୍ୟୁ ବୋଲି କହି ବନ୍ଦ କରିଦିଆଯାଇଥିବା ସେ ଅଭିଯୋଗ କରିଛନ୍ତି।
ଓଡିଶା ରିଲିଫ୍ କୋଡ୍ ଅନୁଯାୟୀ ଅନାହର ମୃତ୍ୟୁ ଅଭିଯୋଗ କ୍ଷେତ୍ରରେ ତହସିଲଦାର କିମ୍ବା ଅଧିକ ପାହ୍ୟାର ଅଫିସରଙ୍କ ଦ୍ୱାରା ଏହାର ତଦନ୍ତ ହେବ ଏବଂ ପୋଷ୍ଟମର୍ଟମ ରିପୋର୍ଟକୁ ମଧ୍ୟ ତଦନ୍ତ ବେଳେ ଗୁରୁତ୍ୱ ଦିଆଯିବ ବୋଲି ସରକାର କହିଛନ୍ତି।
(ଶ୍ରୀ ଅଖଣ୍ଡ ହେଉଛନ୍ତି ଜଣେ ଜଣାଶୁଣା ସାମ୍ବାଦିକ ଓ ସାମାଜିକ କର୍ମୀ । ଲାଡଲି ମିଡିଆ ଫେଲୋ ଭାବେ ସେ ଏହି ରିପୋର୍ଟ ପ୍ରସ୍ତୁତ କରିଛନ୍ତି । ଏଥିରେ ଥିବା ମତ ତାଙ୍କର ନିଜସ୍ୱ । ଲୋକାଲ ୱାୟାର,ଲାଡଲି ଓ ୟୁନଏଫପିଏ ଏହାକୁ ସମର୍ଥନ କରିବା ଜରୁରୀ ନୁହେଁ)
